(3)1. juunil 2021 esitas Tšehhi vastavalt määruse (EL) 2021/241 artikli 18 lõikele 1 komisjonile oma riikliku taaste- ja vastupidavuskava. See esitati pärast konsultatsioone, mis viidi läbi kooskõlas riikliku õigusraamistikuga. Konsulteeriti sotsiaalpartnerite, kohalike ja piirkondlike omavalitsuste ja muude asjaomaste sidusrühmadega. Riiklik vastutus taaste- ja vastupidavuskavade eest on aluseks nende edukale rakendamisele ja kestvale mõjule riigi tasandil ning usaldusväärsusele liidu tasandil. Komisjon on määruse (EL) 2021/241 artikli 19 kohaselt hinnanud taaste- ja vastupidavuskava asjakohasust, tulemuslikkust, tõhusust ja sidusust kooskõlas kõnealuse määruse V lisas esitatud hindamissuunistega.

(2)9. juulil 2019 ja 20. juulil 2020 esitas nõukogu Euroopa poolaasta raames Tšehhile soovitused. Eelkõige soovitas nõukogu võtta meetmeid majanduse elavdamise toetamiseks, tagades samal ajal riigi rahanduse pikaajalise kestlikkuse ja suurendades investeeringuid; tagada tervishoiusüsteemi vastupanuvõime, kindlustada tervisetöötajate olemasolu, esmatasandi tervishoiu ja integreeritud hoolduse kättesaadavus ning e-tervise teenuste kasutuselevõtt; toetada aktiivse tööturupoliitikaga tööhõivet, oskuste (sh digioskuste) pakkumist ja digiõppevõimaluste loomist; toetada väikeseid ja keskmise suurusega ettevõtjaid, kasutades finantsvahendeid paremini likviidsustoetuste tagamiseks, vähendades halduskoormust ja parandades valitsuse e-teenuste pakkumist; kiirendada investeerimisküpsete avaliku sektori investeerimisprojektide elluviimist ja edendada erainvesteeringuid, et toetada majanduse taastumist; suunata investeeringud rohe- ja digipöördesse, eeskätt suure võimsusega digitaristusse ja -tehnoloogiatesse, puhtasse ja tõhusasse energiatootmisesse ja -kasutusse ning kestlikku transporditaristusse, sealhulgas söekaevanduspiirkondades; kõrvaldada tõkked, mis takistavad täielikult toimiva innovatsiooni ökosüsteemi arengut; tagada innovaatilistele ettevõtjatele juurdepääs rahastamisele ning parandada avaliku ja erasektori koostööd teadus- ja arendustegevuse valdkonnas. Olles taaste- ja vastupidavuskava esitamise ajal hinnanud nende riigipõhiste soovituste rakendamist, leiab komisjon, et mis puutub soovitusse võtta kõik vajalikud meetmed pandeemiaga tõhusaks toimetulekuks, majanduse säilitamiseks ja sellele järgneva taastumise toetamiseks, on tehtud olulisi edusamme.

(1)COVID-19 puhangul on olnud häiriv mõju Tšehhi majandusele. 2019. aastal oli Tšehhi sisemajanduse koguprodukt (SKP) elaniku kohta 68 % ELi keskmisest. Komisjoni 2021. aasta suvise vaheprognoosi kohaselt vähenes Tšehhi reaalne SKP 2020. aastal 5,6 % ja peaks aastatel 2020–2021 kumulatiivselt vähenema 1,9 %. Keskpika perioodi majanduslikke näitajaid mõjutavate pikemaajaliste aspektide seas on eelkõige tootlikkuse kasvu säilitamine, mis nõuab püsivaid struktuurireforme hariduses, innovatsiooni ökosüsteem ja juhtimine ning sihtotstarbelised investeeringud taristusse ja teadus- ja arendustegevussse Tšehhi ei ole veel täiesti valmis rohe- ja digipöördeks. Tehnoloogilised muutused, nagu tootmisprotsesside automatiseerimine, mõjutavad Tšehhi majandust tõenäoliselt tugevasti, võttes arvesse riigi suurt tootmissektorit, sealhulgas autotööstust. Lisaks ohustavad riigi rahanduse ja majanduse pikaajalist kestlikkust pensioni- ja tervishoiusüsteemid.

(21)Investeeringud taastuvatesse energiaallikatesse, kaugkütte jaotusvõrkude moderniseerimine, söeküttel töötavate katelde asendamine ning elamute ja üldkasutatavate hoonete energiatõhususe parandamine peaksid aitama Tšehhil saavutada 2030. aastaks seatud CO2-heite vähendamise eesmärgid ja toetada üleminekut ringmajandusele. Gaasi ja biomassi tehtavate investeeringute suhtes kohaldatakse eritingimusi ja need peaksid juhinduma taastuvate energiaallikate kestlikkuse kriteeriumidest, mille Tšehhi peab vastu võtma. Investeeringud säästvasse transporti peaksid parandama raudteetaristut ja puhta liikuvuse taristut, sealhulgas elektritransporti. See peaks hoogustama üldist liikuvuse ökosüsteemi, mis on Tšehhi majanduse jaoks keskse tähtsusega.

(20)Vastavalt määruse (EL) 2021/241 artikli 19 lõike 3 punktile e ja V lisa punktile 2.5 sisaldab taaste- ja vastupidavuskava meetmeid, mis aitavad suures ulatuses (hinne A) kaasa rohepöördele, sealhulgas elurikkusele, või sellest tulenevate probleemide lahendamisele. Kliimaeesmärkide saavutamist toetavatele meetmetele kuluv summa moodustab ligikaudu 41,6 % kava kogueraldisest, mis on arvutatud vastavalt määruse (EL) 2021/241 VI lisas esitatud metoodikale. Määruse (EL) 2021/241 artikli 17 kohaselt on taaste- ja vastupidavuskava kooskõlas 2021‒2030 riiklikus energia- ja kliimakavas sisalduva teabega.

(19)Vastavalt määruse (EL) 2021/241 artikli 19 lõike 3 punktile d ja V lisa punktile 2.4 tagatakse taaste- ja vastupidavuskavaga eeldatavasti, et ükski taaste- ja vastupidavuskavas sisalduv reformide ja investeerimisprojektide elluviimise meede (hinne A) ei kahjusta oluliselt keskkonnaeesmärkide saavutamist Euroopa Parlamendi ja nõukogu määruse (EL) 2020/852 artikli 17 tähenduses (olulise kahju ärahoidmise põhimõte). Tšehhi on viinud läbi kavaga hõlmatud meetmete hindamise vastavalt olulise kahju ärahoidmise põhimõttele. Kõigi asjakohaste meetmete võimalikku kahjulikku keskkonnamõju tuleks käsitleda asjakohaste tagatiste abil, muu hulgas asjakohaste eesmärkide ja sihtide abil, tagades kohaldatavate keskkonnakriteeriumide täitmise. Vajaduse korral tuleb seada eesmärgid, millega tagatakse leevendusmeetmete rakendamine olulise kahju vältimiseks. Nii on see meetmete puhul, millega toetatakse kaugkütte jaotusvõrkude ajakohastamist, söeküttel töötavate katelde asendamist gaasikondensatsiooni- ja biomassil põhinevate kateldega elu- ja üldkasutatavates hoonetes ning üleujutuste eest kaitsmist.

(18)Investeeringud ühistranspordivõrkudesse ja digitaalse ühenduvuse taristusse on eriti olulised struktuurselt ebasoodsas olukorras olevate piirkondade jaoks ja linnapiirkondade madalapalgaliste elanike jaoks. Meetmed peaksid toetama ka kaugkütte CO2-heite vähendamist ja kodumajapidamiste energiasäästu. Lisaks peaksid investeeringud, mis tehakse selleks, et asendada väikese sissetulekuga perede eluhoonetes söeküttel töötavad saastavad küttesüsteemid soojuspumpade ja biomassikateldega, vähendama energiaostuvõimetust ja keskkonnahoidlike investeeringute kulusid. Haavatavate isikute sotsiaalseid vajadusi tuleks toetada ka hõlpsama juurdepääsuga tervise sõeluuringuprogrammidele ning sotsiaalhoolekande suutlikkuse parandamisega ja investeeringutega sotsiaalhoolekande infrastruktuuri.

(17)Taaste- ja vastupidavuskava aitab lahendada mitmeid Tšehhi jaoks olulisi sotsiaalseid probleeme ning toetab Euroopa sotsiaalõiguste samba rakendamist. Kõnealused meetmed peaksid eeldatavalt toetama sotsiaalset ühtekuuluvust ja käsitlema mitmeid selle valdkonna probleeme. Väga suure läbilaskevõimega võrkude pakkumine maapiirkondadele peaks vähendama linna- ja maapiirkondade vahelist erinevust internetiühendusele juurdepääsu suhtes. Tugevam toetus koolidele, kus ebasoodsa sotsiaalmajandusliku taustaga õpilaste osakaal on suur, ning IT-seadmed ebasoodsas olukorras olevatele õpilastele ja üliõpilastele peaks aitama vähendada ebavõrdsust hariduses. Koolieelse hariduse ja koolituse võimaluste suurendamine peaks tugevdama võrdseid võimalusi ja edendama naiste osalemist tööturul. Muude oluliste meetmete hulka, mis käsitlevad laste vajadusi, kuuluvad õppekavade reformid, et tugevdada õpilaste digipädevusi ja digitaalsete ressursside kasutamist.

(15)Komisjoni talituste simulatsioonid näitavad, et kava abil on võimalik suurendada Tšehhi SKPd 2026. aastaks 0,8–1,2 %. Taaste- ja vastupidavuskava aitab eeldatavasti kaasa majanduskasvule ja töökohtade loomisele Tšehhis. Kavas käsitletakse sidusalt mitut majanduses kindlaks tehtud nõrka kohta, eelkõige tööstuse riske seoses automatiseerimise ja rohepöördega, teadus- ja arendustegevuse rahastamise madalat taset innovatiivsete iduettevõtete jaoks, oskuste mittevastavust tööturu vajadustele, naiste vähest osalemist tööturul ning madalat kvalifikatsiooni ja ebatõhusust avalikus halduses.

(13)Riigi rahanduse pikaajalist kestlikkust kavas siiski ei käsitleta. Arvestades probleemi keskmise pikkusega või pikaajalist iseloomu, ei ole praeguses majandusolukorras selle lahendamise kiireloomulisus nii ilmne kui teiste soovituste puhul. Pikas perspektiivis peaks Tšehhi siiski olema valmis tegelema keskmise ohuga riigi rahanduse kestlikkusele, mille peamiseks põhjuseks on elanikkonna vananemisest tulenevad kulud. Pensioni- ja tervishoiusüsteemide pikaajalise eelarvelise kestlikkuse parandamine on seega jätkuvalt tähtis ülesanne, millega tuleb lähiaastatel tegeleda. Lisaks võetakse kavas esitatud soovituste puhul piirkondlikke erinevusi arvesse vaid teataval määral.

(12)Nõukogu soovitusi, mis käsitlevad pandeemiale reageerimist viivitamatute eelarvepoliitika meetmete kaudu, võib pidada Tšehhi taaste- ja vastupidavuskava kohaldamisalast välja jäävateks, vaatamata asjaolule, et Tšehhi on üldiselt 2020. ja 2021. aastal asjakohaselt ja piisavalt reageerinud viivitamatule vajadusele majandust eelarveliste vahenditega toetada ja on teinud seda kooskõlas stabiilsuse ja kasvu pakti üldise vabastusklausli sätetega.

(10)Kava sisaldab üksteist vastastikku tugevdavaid reforme ja investeeringuid, mis aitavad tõhusalt lahendada kõiki või suuremat hulka majanduslikke ja sotsiaalseid probleeme, mis on esile toodud riigipõhistes soovitustes, mille nõukogu esitas Tšehhile Euroopa poolaasta raames 2019. ja 2020. aastal, eeskätt tervishoiu, hariduslike oskuste, rohe- ja digipöörde, transpordi, ettevõtluse toetamise ning teadusuuringute ja innovatsiooni valdkonnas. Kava aitab lahendada riigipõhistes soovitustes kindlaks tehtud struktuurseid probleeme, kuna see hõlmab mitmeid investeeringuid ja reforme, mis peaksid Tšehhi majandusele ja ühiskonnale edu tooma. Selles keskendutakse jõuliselt eespool nimetatud valdkondadesse tehtavatele investeeringutele, eelkõige sellistele, mis on seotud energeetika, digitaristu ja säästva transpordiga. Energeetika valdkonnas kavatseb Tšehhi moderniseerida kaugkütte jaotusvõrke, suurendada taastuvate energiaallikatee kasutust, parandada elamute ja üldkasutatavate hoonete energiatõhusust ning asendada kodumajapidamistes söeküttel töötavad katlad. Digi- ja transporditaristu projektid keskenduvad väga suure läbilaskevõimega digi- ja raudteevõrkudele, mis peaksid aitama rajada tänapäevase ja keskkonnahoidliku aluse tulevase tootlikkuse kasvu jaoks.

(9)Vastavalt määruse (EL) 2021/241 artikli 19 lõike 3 punktile b ja V lisa punktile 2.2 peaks taaste- ja vastupidavuskava aitama eeldatavasti tõhusalt lahendada kõik probleemid või suure osa probleemidest (hinne A), mis on kindlaks tehtud Tšehhile esitatud asjakohastes riigipõhistes soovitustes, sealhulgas nende eelarveaspektides, või probleemid, mis on kindlaks tehtud muudes asjakohastes dokumentides, mille komisjon on Euroopa poolaasta raames ametlikult vastu võtnud.

(8)Kavas nähakse ette tulevikku suunatud meetmed, mis hõlbustavad Tšehhi majanduse digi- ja rohepööret. Sellised meetmed hõlmavad e-valitsuse, sealhulgas avatud andmete ja e-tervise teenuste laiendamist, investeeringuid riigi kohtusüsteemi digitaliseerimisse, väga suure võimsusega ja 5G võrkude laialdast kasutuselevõttu, digitaalset innovatsiooni ja digioskusi ning tööstuse digitaliseerimist. Kava eesmärk on suurendada säästvate transpordiliikide osakaalu, säästa energiat ja vähendada kasvuhoonegaaside heidet, aidates samal ajal kaasa kliimamuutuste leevendamise ja nendega kohanemise eesmärkidele, looduse säilitamisele ja taastamisele ning ringmajanduse lahenduste rakendamisele. Meetmed on ette nähtud Tšehhi konkreetsete sotsiaal-majanduslike probleemide lahendamiseks; nendega toetatakse innovatsiooni ökosüsteemi ja oskuste arendamist hariduses ja koolituses, võttes samal ajal arvesse sotsiaalseid erinevusi.

(23)Vastavalt määruse (EL) 2021/241 artikli 19 lõike 3 punktile f ja V lisa punktile 2.6 sisaldab taaste- ja vastupidavuskava meetmeid, mis aitavad suures ulatuses (hinne A) kaasa digipöördele või sellest tulenevate probleemide lahendamisele. Digieesmärkide saavutamist toetavad meetmed moodustavad 22,1 % kava kogueraldisest, mis on arvutatud vastavalt määruse (EL) 2021/241 VI lisas esitatud metoodikale.

(24)Kavas esitatakse ambitsioonikad meetmed Tšehhi majanduse digipöördeks, kasutades terviklikku lähenemisviisi, mis aitab kaasa Euroopa digitaalse ökosüsteemi riikliku tasandi arengule. Kavandatud meetmetes on ühendatud investeerimine väga suure võimsusega ja 5G võrkudesse, tehnoloogilised näidisprojektid, kvantkommunikatsioonitaristu ehitamine, äriühingute abistamine digitaalse innovatsiooni võimaluste kasutamisel ning oskusteabe edastamise hõlbustamine digitaalse innovatsiooni keskuste ning katse- ja eksperimenteerimiskeskuste abil. Selleks et vastata tööturu muutuvatele vajadustele, edendatakse taaste- ja vastupidavuskavaga ka digioskusi nii oskuste täiendamise ja ümberõppe programmide kui ka hariduse digitaalse reformimise kaudu. Meetmed, millega pakutakse õpetajatele ja õpilastele digioskusi, ühendatakse koolidele ja õpilastele IT-seadmete ja ühenduvuse pakkumisega, võttes samal ajal arvesse piirkondlikke ja sotsiaalseid erinevusi.

(25)Reformid peaksid tagama, et digipöördega seotud muutused on kestlikud ja tõhusad. Tšehhi kava kohaselt tuleks laiendada e-valitsuse ja e-tervishoiu teenuste osutamist, mis peaks suurendama avaliku halduse tõhusust ja parandama ettevõtluskeskkonda. Ehituslubade andmise korda tuleks muuta ja see digitaliseerida, et kiirendada ja lihtsustada ehituslubade menetlemist. Põhi- ja keskhariduse õppekavade reformimine peaks toetama Tšehhi õpilaste digikirjaoskuse arendamist. Kavaga võetakse kasutusele ka täiustatud juhtimismudel, et teostada tõhusat järelevalvet digipöörde ja digiinnovatsiooni üle ning toetada tehnoloogiavaldkonna idufirmasid. Seega eeldatakse, et kavas käsitletakse digipöörde ja digitaalse ökosüsteemi kui terviku olulisi küsimusi ning parandatakse seeläbi Tšehhi majanduse konkurentsivõimet.

Püsiv mõju

(26)Vastavalt määruse (EL) 2021/241 artikli 19 lõike 3 punktile g ja V lisa punktile 2.7 on taaste- ja vastupidavuskaval Tšehhile eeldatavasti suures ulatuses (hinne A) püsiv mõju.

(27)Tšehhi taaste- ja vastupidavuskavas esitatakse reformide ja investeeringute kogum, keskendudes viimasele, millel võib olla Tšehhile püsiv mõju. Kavaga kehtestatakse meetmed, mille eesmärk on teha struktuurseid muudatusi avalikus halduses, transpordis, kodumajapidamiste energiasäästus ja energiaressurssides, oskustes ja hariduses, korruptsioonivastases võitluses, teadusuuringutes ja innovatsioonis ning tervishoiuteenuste ja pikaajalise hoolduse kättesaadavuses. Kavas esitatakse ambitsioonikas tegevuskava ettevõtluse digitaliseerimiseks ja toetav majanduse elavdamise kava innovatsiooni ökosüsteemi tugevdamiseks, mis peaks edendama kestlikku majanduskasvu ja suurendama Tšehhi konkurentsivõimet.

(28)Eeldatakse, et mahukad investeeringud toovad kaasa püsivad muutused Tšehhi majanduses. Investeeringud säästvatesse transpordiliikidesse, näiteks raudteetransporti, ning elamute ja üldkasutatavate hoonete energiatõhusasse renoveerimisse peaksid vähendama õhusaastet, toetama rohepööret ja aitama kaasa territoriaalsele ühtekuuluvusele. Erinevate rahastamiskavade kaudu tehtavad investeeringud innovatiivsetesse idufirmadesse, VKEdesse ja suurettevõtjatesse koos innovatsiooni ökosüsteemi tugevdamise ning avaliku ja erasektori koostöö ja väga suure läbilaskevõimega võrkudesse investeerimisega peaksid edendama innovatsiooni ja Tšehhi ettevõtjate konkurentsivõimet, aidates samal ajal kaasa rohe- ja digipöördele. Tšehhi kohtusüsteemi digipöördeks kavandatud investeeringutel on suur potentsiaal suurendada kohtusüsteemi tõhusust ja vastupidavust ning parandada õiguskaitse kättesaadavust. Tervishoiureforme toetatakse investeeringutega eriarstiabisse, e-tervishoidu, sõeluuringuprogrammidesse ja igakülgsesse taastusravisse, samuti tipptasemel teadusuuringutesse valitud tervishoiuvaldkondades, mis võivad parandada tervisenäitajaid. Investeeringud haridusse, koolitusse ja sotsiaalhoolekandesse aitavad kaasa sotsiaalsele ühtekuuluvusele ning leevendavad tööturu muutuvate suundumuste ja demograafiliste muutuste võimalikku mõju. Neid investeeringuid täiendavad investeeringud projektide ettevalmistamisse, koolitusse, teadlikkuse suurendamisse, metoodilisse ja analüütilisse toetusse kesk-, piirkondlikul ja kohalikul tasandil, et edendada rohe- ja digipööret ning maksimeerida lisavahendite, sealhulgas taaste- ja vastupidavusrahastu mõju ja kasutamist. Kava kestvat mõju võib suurendada ka kava ja muude ühtekuuluvuspoliitika fondidest rahastatavate programmide koostoime, eelkõige siis, kui tegeletakse põhjalikult sügavalt juurdunud territoriaalsete probleemidega ja edendatakse tasakaalustatud arengut.

Seire ja elluviimine

(29)Vastavalt määruse (EL) 2021/241 artikli 19 lõike 3 punktile h ja V lisa punkti 2.8 kohaselt on taaste- ja vastupidavuskavas kavandatud kord ‒ kui seda täiendavad meetmed, ms on käesolevas otsuses esitatud eesmärkidena ‒ minimaalne (hinne B), et tagada taaste- ja vastupidavuskava, sealhulgas kavandatud ajakava, eesmärkide ja sihtide ning nendega seotud näitajate tõhus seire ja elluviimine.

(30)Taaste- ja vastupidavuskava elluviimise riiklik kord on sätestatud valitsuse 17. mai 2021. aasta resolutsioonis nr 467. Riikliku taaste- ja vastupidavuskava korraldusasutus on kõrgeim otsuseid tegev ja heakskiitev organ, kes vastutab taaste- ja vastupidavuskava üldise koordineerimise ja seire eest. Tööstus- ja kaubandusministeerium kui taaste- ja vastupidavuskava ning selle elluviimise eest vastutav asutus vastutab taaste- ja vastupidavuskava koordineerimise, järelevalve ja aruandluse eest ning on komisjoni peamine kontaktpunkt. Kõnealune asutus peaks koostama komisjonile maksetaotlused, kui komponentide eest vastutajad kinnitavad, et asjaomased eesmärgid on täidetud, ning rahandusministeeriumi auditeerimisasutus viib läbi süsteemiauditi, mis hõlmab seatud eesmärkide ja sihtide põhjalikku kontrolli. Pärast hiljutist muude ELi programmide auditit on tööstus- ja kaubandusministeerium saanud märkustega auditiarvamuse, kuna puuduvad tõhusad meetmed huvide konflikti juhtumite ärahoidmiseks, avastamiseks ja kõrvaldamiseks. Seatakse sihtotstarbelised eesmärgid, millega tagada nende puuduste kõrvaldamine enne esimest maksetaotlust.

(31)Liikmesriigid peaksid tagama, et rahastu kaudu antavast toetusest teavitatakse ja seda kinnitatakse vastavalt määruse (EL) 2021/241 artiklile 34. Liikmesriigid võivad taotleda tehnilise toe instrumendi või mõne muu sektoripõhise vahendi, näiteks programmi „Horisont 2020“ poliitika toetusvahendi kaudu tehnilist tuge oma kava rakendamiseks.

Kulud

(32)Vastavalt määruse (EL) 2021/241 artikli 19 lõike 3 punktile i ja V lisa punktile 2.9 on taaste- ja vastupidavuskavas esitatud põhjendused kava hinnangulise kogukulu summa kohta mõõdukas (hinne B) ulatuses mõistlikud ja põhjendatud, kooskõlas kulutõhususe põhimõttega ja vastavuses riigis eeldatava majandusliku ja sotsiaalmõjuga.

(33)Tšehhi on esitanud enamiku kavasse kuuluvate meetmete kohta hinnangud, mis põhinevad asjakohastel põhjendustel, tõenditel ja metoodikal. Kuluarvestuse teave ja tõendavad dokumendid on esitatud keskmisel määral.

Paljudel juhtudel on kulusid võrreldud varasemate projektidega või Tšehhis või teistes liikmesriikides tehtud sarnaste investeeringute pakkumusandmetega. Kui see ei olnud võimalik, on kuluprognoosid enamasti esitatud alt üles lähenemisviisi kasutades, mis põhineb suurte kulukäiturite turuhindadel. Mitme väiksema meetme puhul on kuluprognooside või tõendavate dokumentide üksikasjalik selgitus olnud piiratud. Selle teabe kohaselt ei viita miski sellele, et kuluprognooside üldine põhjendatus, usutavus ja täiendavus oleks vähenenud. Taaste- ja vastupidavuskava hinnanguline kogukulu on kooskõlas kulutõhususe põhimõttega ja vastavuses riigis eeldatava majandusliku ja sotsiaalmõjuga.

Finantshuvide kaitsmine

(34)Vastavalt määruse (EL) 2021/241 artikli 19 lõike 3 punktile j ja V lisa punktile 2.10 on taaste- ja vastupidavuskavas kavandatud kord ‒ kui seda täiendavad meetmed, ms on käesolevas otsuses esitatud eesmärkidena ‒ piisavad (hinne A), et tagada kõnealuse määruse alusel eraldatud vahendite kasutamisel korruptsiooni, pettuste ja huvide konflikti ärahoidmine, avastamine ja kõrvaldamine, ning peaksid eeldatavasti tulemuslikult vältima topeltrahastamist kõnealuse määruse alusel ja muudest liidu programmidest. See ei piira muude instrumentide ja vahendite kohaldamist liidu õiguse edendamiseks ja täitmise tagamiseks, sealhulgas korruptsiooni, pettuste ja huvide konfliktide ärahoidmiseks, avastamiseks ja kõrvaldamiseks, ning liidu eelarve kaitsmiseks vastavalt Euroopa Parlamendi ja nõukogu määrusele (EL, Euratom) 2020/2092.

(35)Taaste- ja vastupidavuskavas kirjeldatud sisekontrollisüsteem ‒ koos täiendavate meetmetega, ms on käesolevas otsuses esitatud eesmärkidena ‒ põhineb töökindlatel protsessidel ja struktuuridel ning selles on ette nähtud kindlad osalejad ning nende rollid ja kohustused sisekontrolliülesannete täitmisel. Sisekontrollisüsteem koosneb järgmistest tasanditest: i) komponentide eest vastutajate ja koordineeriva asutuse teostatavad juhtimiskontrollid tööstus- ja kaubandusministeeriumi tasandil;

ning ii) rahandusministeeriumis tsentraliseeritud riikliku auditeerimisasutuse tehtud auditid. Kokkuvõttes on taaste- ja vastupidavuskava sisekontrollisüsteemi ja muu asjakohase korra kirjeldus, sealhulgas lõppsaajaid käsitlevate andmete kogumine ja kättesaadavaks tegemine, vastuvõetav selles osas, mis puudutab määruse (EL) nr 2021/241 kohaste vahendite kasutamisel korruptsiooni, pettuste ja huvide konfliktide ärahoidmist, avastamist ja kõrvaldamist ning kõnealuse määruse ja muude liidu programmide raames topeltrahastamise vältimist.

(36)Kehtestatakse täiendavad eesmärgid, mis nõuavad i) riiklike menetluste nõuetele vastavuse läbivaatamist, et tagada, et kasu saava omaniku mõiste kohaldamine rahastu sisekontrollisüsteemi raames on täielikult kooskõlas direktiivi 2015/849 (muudetud direktiiviga 2018/843) artikli 3 punktis 6 esitatud „tegelikult kasu saav omaniku” määratlusega, ii) koordineerivat asutust, kes annab komponentide eest vastutajatele ning muudele üksustele, kes viivad taaste- ja vastupidavuskava raames ellu reforme ja investeeringuid, suuniseid huvide konflikti vältimise ja haldamise kohta vastavalt finantsmäärusele ja kohaldatavale siseriiklikule õigusele. See peaks veelgi tugevdama meetmeid, millega kaitstakse ELi eelarvet pettuste ja eeskirjade eiramiste eest, iii) auditeerimisasutust, mis võtab vastu auditistrateegia, millega tagatakse taaste- ja vastupidavusrahastu rakendamise sõltumatu ja tõhus auditeerimine, ning iv) riikliku taaste- ja vastupidavuskava korraldusasutust, kes kiidab heaks ja rakendab menetlusi, mille alusel kogutakse, säilitatakse ja töödeldakse kõigi lõplike vahendite saajate, sealhulgas direktiivi (EL) 2015/849 artiklis 3 sätestatud tegelike kasu saajate andmeid. Kõik need eesmärgid tuleb täita enne komisjonile esimese maksetaotluse esitamist.

(37)Kuigi sisekontrollisüsteemi ja muu huvide konflikti ärahoidmise, avastamise ja kõrvaldamise korra kirjeldus on vastuvõetav, viib auditeerimisasutus läbi eraldi auditi sisekontrollisüsteemi tõhususe kohta, võttes arvesse Tšehhi juhtimis- ja kontrollisüsteemis esinevaid olulisi puudusi huvide konflikti vältimise osas, mis on leidnud kinnitust muude ELi programmide hiljutise auditi käigus. Aruandes esitatakse märkusteta auditiarvamus sisekontrollisüsteemi tõhususe kohta seoses huvide konflikti vältimisega taaste- ja vastupidavuskava tasandil, eelkõige selle kohta, et i) kõigi lõplike vahendite saajate, sealhulgas direktiivi (EL) 2015/849 artikli 3 lõikes 6 sätestatud kõigi tegelike kasu saajate andmete kogumine, säilitamine ja töötlemine on nõuetele vastav, ii) huvide konflikti olukordade ärahoidmise, avastamise ja kõrvaldamise sisekontrollisüsteem on kooskõlas finantsmääruse artikliga 61 ning iii) riiklikud kontrollimenetlused huvide konflikti vältimiseks on kõigi kasu saavate omanike puhul tõhusad. Vastavalt määruse (EL) nr 2021/241 artikli 20 lõike 5 punktile e peaks Tšehhi neid meetmeid rakendama, et täita kõnealuse määruse artikli 22 nõudeid, kinnitades selle rakendamise seisu esimese maksetaotlusega. Aruandes tuleks kirjeldada välja selgitatud nõrku kohti ja puudusi ning võetud parandusmeetmeid.

(38)Tšehhi on märkinud, et eesmärkide ja sihtide haldamise ja aruandluse infosüsteemi üle käib arutelu, et viia see vastavusse taaste- ja vastupidavuskavas kirjeldatud konkreetsete juhtimis- ja aruandlusnõuetega. Eesmärk peaks tagama, et rahastu rakendamise järelevalveks luuakse andmehoidla süsteem, mis toimib enne esimese maksetaotluse esitamist. See süsteem peaks vähemalt a) tagama andmete kogumise ning eesmärkide ja sihtide saavutamise järelevalve; ning b) määruse (EL) nr 2021/241 artikli 22 lõike 2 punkti d alapunktides i‒iii nõutud andmete kogumise, säilitamise ja neile juurdepääsu tagamise vastavalt kõnealuse määruse artikli 22 lõik 2 punktile e.